Mangaung: ANC betaal R14 miljoenDie Universiteit van die Vrystaat het Sondag gesê die ANC het reeds die volle rekening vereffen vir die gebruik van sy fasiliteite tydens die verkiesingskonferensie. Choice Makhetha, waarnemende rektor, het gesê die universiteit is op “goeie terme” met die partye sedert die ANC sy eeufeesvieringe in Januarie ook by die kampus gehou het. “Die ANC het die volle rekening vir die koshuise en lokale betaal,” het Makhetha gesê. Sy sê Matthews Phosa, tesourier-generaal van die ANC en Gwede Mantashe, sekretaris-generaal van die ANC, het ‘n “hoë vlak van integriteit getoon in hul samewerking met die universiteit. Volgens die Sunday Times beloop die gebruik van die kampus vir die weeklange konferensie ongeveer R14 miljoen. Lees ook: Mangaung: Trevor Manuel wil nie dien nie Afgevaardigdes wil nie met media praat nie Mangaung begin